TURIZEM LJUBLJANA

**Dokumentacija**

**JAVNO POVABILO K ODDAJI PREDLOGOV ZA SOFINANCIRANJE TURISTIČNIH PRIREDITEV, KI JIH ORGANIZIRAJO TURISTIČNA DRUŠTVA NA JAVNIH POVRŠINAH**

**V MESTNI OBČINI LJUBLJANA ZA LETO 2021**

VSEBINA:

1. Vsebina javnega povabila
2. Prijava na javno povabilo

Ljubljana, julij 2021

**1. Vsebina javnega POVABILA**

**Uporabnik proračunskih sredstev**

Turizem Ljubljana, Krekov trg 10, Ljubljana.

1. **Predmet povabila**

Predmet povabila je oddaja predlogov za sofinanciranje turističnih prireditev, ki jih organizirajo turistična društva na javnih površinah v Mestni občini Ljubljana za leto 2021.

1. **Vsebina vloge**

Vloga mora vsebovati naslednje podatke in dokazila:

* ime in naziv društva, točen naslov, matično in identifikacijsko številko za DDV (davčno številko) društva, ime in priimek odgovorne osebe ter število članov turističnega društva, program aktivnosti turističnega društva za leto 2020, potrjen s strani pristojnega organa društva (kopija overjenega zapisnika občnega zbora);
* poročilo o delu za leto 2020 (obvezno za društva, ki so v letu 2020 dobila subvencijo Turizma Ljubljana);
* izjavo predlagatelja:
* o zagotovitvi sredstev oz. angažiranju lastnih sredstev,
* o izvedbi projekta oz. prireditve v skladu z veljavnimi predpisi,
* o izpolnjenih zapadlih pogodbenih obveznostih do Turizma Ljubljana in Mestne občine Ljubljana;
* parafiran vzorec pogodbe (parafirana vsaka stran);
* kopijo statuta društva (obvezno za novoustanovljena društva v letu 2020).

1. **Pogoji povabila**

Za sredstva lahko kandidirajo vsa turistična društva, ki:

* so registrirana po zakonu o društvih,
* so registrirana in delujejo na območju Mestne občine Ljubljana, vsaj od leta 2020,
* imajo urejeno evidenco o članstvu.

1. **Kriteriji ocenjevanja**

Za ocenjevanje posameznih vlog turističnih društev, ki v celoti izpolnjujejo pogoje povabila, bodo uporabljeni naslednji kriteriji:

* spodbujanje lokalnega prebivalstva za sodelovanje pri aktivnostih pospeševanja turizma (do 10 točk);
* aktivnosti za ohranjanje kulturne in naravne dediščine ter etnoloških in lokalnih kulinaričnih posebnosti (do 10 točk);
* seznanjanje in izobraževanje prebivalstva vseh starosti, vključno z mladino, o turizmu (do 10 točk);
* izvajanje promocijskih aktivnosti (do 10 točk);
* izvajanje prireditvene dejavnosti v skladu z usmeritvami iz Priročnika za organizacijo dogodkov po načelih trajnostnega razvoja <https://www.visitljubljana.com/assets/Dokumenti-PDF/Prirocnik-organizacija-dogodkov-Zelena-Ljubljana.pdf> (do 35 točk);
* sodelovanje pri čistilni akciji (do 25 točk).

Vrednost točke se izračuna na podlagi razpisanih sredstev in skupnega števila točk ovrednotenih kriterijev vseh vlog, ki ustrezajo razpisnim pogojem.

1. **Višja sila**

Pod višjo silo se razumejo vsi nepredvideni in nepričakovani dogodki, ki nastopijo neodvisno od volje strank in ki jih stranki nista mogli predvideti ob sklepanju pogodbe ter kakorkoli vplivajo na izvedbo obveznosti iz pogodbe. Zaradi višje sile lahko Turizem Ljubljana od pogodbe odstopi oz. z dodatkom ugotovi, da aktivnosti/predmet pogodbe zaradi stanja na turističnem trgu (upad obiska in v posledici ne prilivov turistične takse, koncesijskih dajatev, ipd.) ne bo mogel izvesti. Prav tako si Turizem Ljubljana pridružuje pravico, da v primeru ne natečenih sredstev (iz naslova turistične takse ali koncesijskih dajatev), ne poravna obveznosti, ki jih ima po pogodbi.

Pogodbeni stranki sta se dolžni pisno obveščati o nastanku višje sile, razen v primeru razglašene epidemije/pandemije Sars-Cov-2.

Nobena stranka ni odgovorna za neizpolnitev katerekoli izmed svojih obveznosti iz razlogov, ki so izven njenega nadzora.

1. **Upoštevanje zahtev**

Predlagatelji morajo pri pripravi predloga prireditve upoštevati, v času trajanja prijavljenih aktivnosti veljavne zahteve Vlade Republike Slovenije. Pri zbiranju ljudi je treba smiselno upoštevati vsa higienska navodila oziroma priporočila NIJZ, ki so objavljena na spletnih straneh NIJZ, ki bodo veljala v času izvedbe prireditve.

1. **Okvirna višina sredstev**

Okvirna višina sredstev za sofinanciranje turističnih prireditev, ki jih organizirajo turistična društva za leto 2021 znaša 45.000,00 EUR (z besedo: petinštirideset tisoč EUR 00/100). Izbrane turistične prireditve, ki jih organizirajo turistična društva bo Turizem Ljubljana sofinanciral v višini do največ 50 odstotkov celotne vrednosti projekta - prireditve. Odobrena sredstva bodo izvajalcem nakazana po izvedbi, na podlagi zahtevka za izplačilo (e-račun) ter popolnega finančnega in vsebinskega poročila o izvedeni prireditvi.

1. **Rok za izvedbo izbranih programov**

Rok za realizacijo programa je do 15. novembra 2021.

1. **Rok za predložitev in način predložitve vlog**

Oddaja vlog na razpis v tajništvu Turizma Ljubljana, Krekov trg 10, Ljubljana, in sicer v zaprti ovojnici z oznako " Ne odpiraj - Vloga za sofinanciranje turističnih društev v Ljubljani 2021". Na hrbtni strani ovojnice mora biti naveden naziv in naslov vlagatelja.

**Komisija bo upoštevala vloge, ki bodo prispele na sedež Turizma Ljubljana, Krekov trg 10, Ljubljana, do 12. julija 2021, do 11. ure.**

1. **Datum odpiranja vlog**

Z odpiranjem vlog, ki ne bo javno, bo komisija začela 12. julija 2021 ob 12. uri in ga v primeru velikega števila prispelih vlog nadaljevala naslednje dni.

1. **Formalno popolne vloge**

Vloge predlagateljev morajo biti formalno popolne v skladu z zahtevami Turizma Ljubljana iz tega povabila k sodelovanju in izdelane na obrazcih iz povabila k sodelovanju Turizma Ljubljana in so jim priložene vse zahtevane priloge iz povabila k sodelovanju. Formata, vsebine in oblike obrazcev dokumentacije, ki so sestavni del javnega povabila ni dovoljeno spreminjati.

Turizem Ljubljana bo najkasneje v roku petih (5) delovnih dni od zaključka odpiranja vloge predlagatelja pozval, da formalno nepopolno vlogo v roku treh (3) delovnih dni dopolnijo.

1. **Ocenjevanje vlog in odločanje v postopku povabila in obveščanje o izidu povabila**

Vloge bo ocenjevala Komisija. Turizem Ljubljana bo predlagatelje, katerih programi bodo izbrani, obvestil najkasneje v roku petih (5) delovnih dni po srečanju komisije.

1. **Dostopnost razpisne dokumentacije**

Povabilo k sodelovanju je od dneva objave v Uradnem listu Republike Slovenije dostopno na spletni strani Turizma Ljubljana [www.visitljubljana.com](http://www.visitljubljana.com) in spletni strani MOL [www.ljubljana.si](http://www.ljubljana.si/).

1. **Dodatne informacije**

Dodatna vprašanja v zvezi s pripravo prijav/vlog in pojasnila k povabilu k sodelovanju lahko predlagatelji pošljejo na elektronski naslov [razpis@visitljubljana.si](mailto:razpis@visitljubljana.si).

**2. PRIJAVA NA JAVNO POVABILO**

**K ODDAJI PREDLOGOV ZA SOFINANCIRANJE TURISTIČNIH PRIREDITEV, KI JIH ORGANIZIRAJO TURISTIČNA DRUŠTVA NA JAVNIH POVRŠINAH V MESTNI OBČINI LJUBLJANA ZA LETO 2021**

|  |
| --- |
| Turistično društvo: |
| Ulica: |
| Poštna številka in kraj: |
| Telefon: |
| ID za DDV: |
| Matična številka: |
| E-naslov: |
| Transakcijski račun: SI56 Odprt pri: |
| Odgovorna oseba (ime in priimek): |
| Naziv: tel.: |
| Kontaktna oseba (ime in priimek): |
| Naziv: tel.: |
| Število članov društva: |

|  |
| --- |
| PRIČAKOVANA SREDSTVA |
|  |

Prireditev ustreza razpisnim pogojem in izpolnjuje naslednje razpisne kriterije **(ustrezno označi in utemelji):**

# **Spodbujanje lokalnega prebivalstva za sodelovanje pri aktivnostih pospeševanja turizma** (organizacija in izvedba natečajev; sodelovanje pri projektih, ki vključujejo druga lokalna društva) -

# do 10 točk

|  |
| --- |
| Terminski plan: |

# **Ohranjanje kulturne in naravne dediščine**

(ohranjanje lokalnih tradicij, navad in običajev, kulinaričnih značilnosti in posebnosti, z vključevanjem jedi iz nabora Okusov Ljubljane; skrb za ohranjanje naravnih znamenitosti) - do 10 točk

|  |
| --- |
| Terminski plan: |

# **Seznanjanje in izobraževanje prebivalstva vseh starosti, vključno z mladino o turizmu**

# (predavanja in izobraževanja za krajane; aktivno sodelovanje s šolsko mladino v tematskih krožkih;

# organizacija mladinske sekcije v društvu) - do 10 točk

|  |
| --- |
| Terminski plan: |

# **Izvajanje promocijskih aktivnosti** (sodelovanje na prireditvah drugih organizatorjev; predstavitev društva na sejmih in razstavah; izdaja promocijskega materiala; spletna komunikacija preko spletnih strani in družbenih omrežij) - do 10 točk

|  |
| --- |
| Terminski plan: |

1. **Izvajanje prireditvenih dejavnosti** v skladu z usmeritvami iz Priročnika za organizacijo izvedbe dogodkov po načelih trajnostnega razvoja (organizacija in izvedba turističnih prireditev, ki prispevajo k promociji Ljubljane, kakovostni turistični ponudbi in so zanimive za prebivalce in obiskovalce mesta) - do 35 točk

|  |
| --- |
| Terminski plan: |

1. **Sodelovanje pri akciji »Za lepšo Ljubljano«** (izvedba čistilne akcije na območju delovanja turističnega društva) - do 25 točk

|  |
| --- |
| Terminski plan: |

# **FINANČNA KONSTRUKCIJA - Finančna konstrukcija mora biti pregledna, ekonomična in realna**

# (stroški delovanja društva, investicij in investicijskega vzdrževanja niso predmet razpisa)

|  |
| --- |
|  |
| **SKUPAJ:** |

**Partnerji, ki sofinancirajo prireditev in višina sredstev:**

* **Iz proračuna MOL**

|  |  |
| --- | --- |
| Oddelek: | višina: |
| Oddelek: | višina: |

* **Lastna sredstva**

|  |  |
| --- | --- |
| Drugi viri: | višina: |
| Drugi viri: | višina: |
| Drugi viri: | višina: |

|  |  |
| --- | --- |
| |  | | --- | | **Pričakovana višina sofinanciranja Turizma Ljubljana: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_EUR** | |

V \_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_\_

Podpis odgovorne osebe:

\_\_\_\_\_\_\_\_\_\_\_\_\_\_\_\_\_\_\_\_\_

**PRILOGA 1 – VSEBINSKO IN FINANČNO OPREDELJENE**

**TURISTIČNE PRIREDITVE DRUŠTVA POTRJENE S STRANI**

**PRISTOJNEGA ORGANA DRUŠTVA ZA LETO 2021**

**(kopija overjenega zapisnika občnega zbora)**

**PRILOGA 2 – POROČILO O DELU ZA LETO 2020**

**(obvezno za društva, ki so v letu 2020 prejela subvencijo Turizma Ljubljana)**

**PRILOGA 3 – IZJAVA PREDLAGATELJA**

**IZJAVA**

Podpisani, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, predsednik oz. zakoniti zastopnik turističnega društva

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, s svojim podpisom potrjujem resničnost vseh

navedenih podatkov v celotni dokumentaciji javnega povabila in izjavljam,

- da se strinjam s pogoji iz tega javnega povabila,

- da bomo zagotovili manjkajoča sredstva za realizacijo programa aktivnosti društva in izvedbo prireditev oz. angažirali lastna sredstva,

- da je izvedba prireditev v skladu z vsemi veljavnimi predpisi,

- da ima turistično društvo v celoti izpolnjene zapadle pogodbene obveznosti do zavoda Turizem Ljubljana in MOL.

Datum: \_\_\_\_\_\_\_\_\_\_\_\_\_\_\_

Predsednik oz. zakoniti zastopnik \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRILOGA 4 – VZOREC POGODBE**

**TURIZEM LJUBLJANA,** Krekov trg 10, Ljubljana, ID za DDV SI85321389, ki ga zastopa direktorica mag. Petra Stušek, (v nadaljevanju Turizem Ljubljana)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,** ID za DDV \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_\_\_\_\_\_\_, (v nadaljevanju prejemnik)

skleneta

# **P O G O D B O**

**o sofinanciranju turističnih prireditev, ki jih organizira turistično društvo**

**v Mestni občini Ljubljana za leto 2021**

1. člen

S to pogodbo se Turizem Ljubljana zavezuje za sofinanciranje, prejemnik pa za izvajanje turističnih prireditev, ki je bil izbran na osnovi prijave na javno povabilo za sofinanciranje turističnih prireditev, ki jih organizirajo turistična društva v MOL za leto 2021 (Uradni list RS št………..).

Prejemnik se zavezuje, da bo program izvedel v skladu z opisom vsebine iz prijave na javno povabilo in obvestilom strokovne komisije Turizma Ljubljana št. …………………………….., ki je kot priloga sestavni del te pogodbe.

1. člen

Celotna vrednost prijavljenih programov iz 1. člena te pogodbe znaša \_\_\_\_\_\_\_\_\_\_\_\_\_\_\_\_\_\_\_\_\_EUR.

Turizem Ljubljana in prejemnik se dogovorita, da bo v skladu s sprejetim programom sofinanciranja turističnih prireditev, ki jih organizirajo turistična društva na javnih površinah v Mestni občini Ljubljana za leto 2021, prispevek Turizma Ljubljana znašal v končnem znesku ………………………… EUR, (z besedo: ……………………………………………………………………………………………………….).

1. člen

Turizem Ljubljana bo sredstva za sofinanciranje programa, ki je predmet te pogodbe, v dogovorjeni višini nakazal na transakcijski račun prejemnika številka: SI56 ……………………………………, odprt pri ………………………… .

Prejemnik se zavezuje, da bo zaključno poročilo (vsebinsko in finančno) ter foto dokumentacijo v elektronski obliki poslal Turizmu Ljubljana najkasneje v 30 dneh od zaključka prireditve.

Turizem Ljubljana si pridržuje pravico do uporabe foto dokumentacije iz prejšnjega odstavka za lastne potrebe, ki vključujejo tudi promocijo, brez nadomestila materialnih avtorskih pravic.

Od 1. 1. 2015 dalje je prejemnik dolžan zahtevke za izplačilo posredovati Turizmu Ljubljana izključno v elektronski obliki (e-račun), skladno z Zakonom o spremembah in dopolnitvah Zakona o opravljanju plačilnih storitev za proračunske uporabnike ter skladno s Pravilnikom o standardih in pogojih izmenjave elektronskih računov prek enotne vstopne in izstopne točke pri Upravi Republike Slovenije za javna plačila.

1. člen

Turizem Ljubljana se zavezuje, da bo potrdil prejeto zaključno poročilo v roku 8 dni od prejema oz. bo v tem roku pisno obvestil prejemnika o svoji zahtevi za dopolnitev ali spremembo poročila.

Če Turizem Ljubljana sklene, da je potrebno poročilo (vsebinsko ali finančno) dopolniti oziroma spremeniti, določi prejemniku primeren rok, v katerem mora le-ta predložiti dopolnjeno ali spremenjeno poročilo.

Če prejemnik ne predloži dopolnjenega ali spremenjenega poročila o opravljenem delu oziroma ne porabi sredstev v zahtevanem roku, Turizem Ljubljana lahko odstopi od pogodbe. V tem primeru je prejemnik dolžan povrniti Turizmu Ljubljana vsa prejeta sredstva, skupaj z zakonitimi zamudnimi obrestmi od dneva prejetja sredstev do dneva vračila.

1. člen

V primeru zamude pri izvajanju programa iz 1. člena te pogodbe, mora prejemnik pisno obrazložiti in utemeljiti podaljšanje roka za izvedbo programa glede na predviden terminski plan. V nasprotnem primeru izgubi pravico do nadaljnje porabe sredstev. Turizem Ljubljana glede na spremenjene okoliščine oceni, ali je še zainteresiran za sofinanciranje programa iz te pogodbe, ali pa odstopi od te pogodbe.

V primeru, da je Turizem Ljubljana še zainteresiran za sofinanciranje programa, se pogodbeni stranki dogovorita o novih pogojih v obliki pisnih dodatkov k tej pogodbi.

1. člen

Prejemnik mora sam pridobiti vsa dovoljenja, potrebna za izvedbo prireditev iz 1. člena te pogodbe, za katere so le ta potrebna.

Prejemnik je dolžan okvirni program prireditve v elektronski obliki posredovati takoj po podpisu pogodbe, podroben program prireditve pa najkasneje do 15. v mesecu za prihodnji mesec, oboje na elektronski naslov [prireditve@visitljubljana.si](mailto:prireditve@visitljubljana.si).

1. člen

Turizem Ljubljana in prejemnik se dogovorita, da bosta izvajanje programa spremljala:

* na strani Turizma Ljubljana \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,
* na strani turističnega društva \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

V imenu Turizma Ljubljana ima njegov pooblaščenec pravico nadzora nad potekom programa in nad namensko porabo dodeljenih sredstev Turizma Ljubljana z vpogledom v dokumentacijo in obračun stroškov v zvezi z izvedbo programa, ki je predmet te pogodbe, prejemnik pa mu je dolžan to omogočiti.

V nasprotnem primeru in ob ugotovljeni nenamenski porabi sredstev, je prejemnik dolžan vrniti vsa že prejeta proračunska sredstva Turizmu Ljubljana skupaj z zakonitimi zamudnimi obrestmi od dneva prejetja do dneva vračila.

»VIŠJA SILA«

1. člen

Pod višjo silo se razumejo vse okoliščine izjemnega značaja, ki jih priznava sodna praksa in so se pojavile po uveljavitvi pogodbe. Če je izvajanje del delno ali v celoti moteno oziroma preprečeno, je prejemnik o tem dolžan takoj obvestiti Turizem Ljubljana. Prav tako je prejemnik dolžan obvestiti Turizem Ljubljana takoj, ko se razmere normalizirajo.

Pomanjkanje delovne sile, delovnih sredstev in materiala potrebnega za vzdrževanje pri prejemniku, se ne šteje kot višja sila.

Prejemnik ni odgovoren za delno ali celotno neizpolnjevanje pogodbenih obveznosti, če je le to posledica višje sile. Prejemnik je dolžan na zahtevo Turizma Ljubljana dokazati obstoj višje sile.

Zaradi višje sile lahko Turizem Ljubljana od pogodbe odstopi oz. z dodatkom ugotovi, da aktivnosti/predmet pogodbe zaradi stanja na turističnem trgu (upad obiska in v posledici ne prilivov turistične takse, koncesijskih dajatev, ipd.) ne bo mogel izvesti. Prav tako si Turizem Ljubljana pridružuje pravico, da v primeru ne natečenih sredstev (iz naslova turistične takse ali koncesijskih dajatev), ne poravna obveznosti, ki jih ima po tej pogodbi.

1. člen

Če nastopijo okoliščine, ki utegnejo vplivati na vsebinsko in časovno izvedbo programa, je prejemnik dolžan takoj pisno obvestiti Turizem Ljubljana ter predlagati ustrezno spremembo oziroma dopolnitev pogodbe. Vse spremembe in dopolnitve te pogodbe se dogovorijo v obliki pisnih dodatkov k tej pogodbi.

1. člen

Prejemnik je dolžan pri objavah programa aktivnosti, ki je predmet sofinanciranja iz te pogodbe oziroma pri vseh drugih oblikah javnega nastopanja v zvezi z njim, objaviti logotip Turizma Ljubljana in navesti, da je njegov program aktivnosti sofinanciral Turizem Ljubljana.

1. člen

V primeru, da je pri sklenitvi ali pri izvajanju te pogodbe kdo v imenu ali na račun druge pogodbene stranke, predstavniku Turizma Ljubljana obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje in opustitev, s katerim je Turizmu Ljubljana povzročena škoda ali je omogočena pridobitev nedovoljene koristi predstavniku ali posredniku Turizma Ljubljana, drugi pogodbeni stranki ali njenemu predstavniku, zastopniku, posredniku, je ta pogodba nična.

Turizem Ljubljana bo na podlagi svojih ugotovitev o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

1. člen

Morebitne spore iz te pogodbe bosta pogodbeni stranki reševali sporazumno. Če sporazumne rešitve ne bi mogli doseči, je za reševanje sporov pristojno sodišče v Ljubljani.

1. člen

Ta pogodba je sklenjena z dnem, ko jo podpišeta obe pogodbeni stranki in je sestavljena v štirih enakih izvodih, od katerih prejme vsaka pogodbena stranka po dva.

TURISTIČNO DRUŠTVO TURIZEM LJUBLJANA

\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_ mag. Petra Stušek

\_\_\_\_\_\_\_\_\_\_\_\_\_\_\_\_\_\_\_\_\_\_ direktorica

Številka: Številka:

**PRILOGA 5 – KOPIJA STATUTA DRUŠTVA**

**(obvezno za novoustanovljena društva v letu 2020)**